**SPrÁva o Účasti verejnosti na Tvorbe právnych Predpisov**

     V záujme informovania verejnosti a orgánov verejnej správy Ministerstvo práce, sociálnych vecí a rodiny Slovenskej republiky zverejnilo na portáli právnych predpisov Slov-Lex predbežnú informáciu o pripravovanom návrhu materiálu „Zákon, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa menia dopĺňajú niektoré zákony".

     Verejnosť a orgány verejnej správy mali možnosť vyjadriť sa k predbežnej informácii v termíne od 01.07. 2022 do 08.07. 2022. K predbežnej informácii neboli predložené žiadne vyjadrenia. Verejnosť sa mohla zapojiť do tvorby právneho predpisu aj počas medzirezortného pripomienkového konania. V rámci medzirezortného pripomienkového konania bolo vznesených šesť pripomienok zo strany verejnosti, ktoré neboli akceptované, nakoľko išlo v prevažnej miere o formulačné zmeny, ktoré nemajú vecnoprávny význam. Jedna z pripomienok sa týkala požiadavky na odčlenenie príspevku na bývanie zo zákona č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov. Túto zmenu nebolo možné akceptovať najmä vzhľadom na jeho vysoké náklady na štátny rozpočet.